Rīgā

|  |  |  |  |
| --- | --- | --- | --- |
|  | 05.08.2021 | Nr. | 12/A-7/4387 |
|  |  |  |  |
| Uz | 22.07.2021 | Nr. | VSS-673, 27 8§ |

|  |
| --- |
| **Iekšlietu ministrijai** |

|  |
| --- |
| *Par Ministru kabineta rīkojuma projektu "Par Daugavpils valstspilsētas pašvaldības nekustamā īpašuma pārņemšanu valsts īpašumā" (VSS-673)* |

Finanšu ministrija atbilstoši kompetencei ir izskatījusi Valsts sekretāru 2021.gada 22.jūlija sanāksmē izsludināto (prot. Nr.27 8.§) Iekšlietu ministrijas izstrādāto Ministru kabineta rīkojuma projektu “*Par Daugavpils valstspilsētas pašvaldības nekustamā īpašuma pārņemšanu valsts īpašumā”* (VSS-673) (turpmāk – rīkojuma projekts), tā sākotnējās ietekmes novērtējuma ziņojumam (anotāciju) un izsaka šādus iebildumus.

1. Ar rīkojuma projektu paredzēts pārņemt bez atlīdzības valsts īpašumā un nodot Iekšlietu ministrijas valdījumā Daugavpils valstspilsētas pašvaldības īpašumā esošo nekustamo īpašumu (nekustamā īpašuma kadastra Nr. 0500 006 0616) – zemes vienību (zemes vienības kadastra apzīmējums 0500 006 0616) 1,235 ha platībā – Siguldas ielā 20, Daugavpilī (turpmāk – nekustamais īpašums), lai to izmantotu valsts pārvaldes funkcijas – organizēt valsts iestāžu darbību, īstenošanai.

Atbilstoši anotācijas I sadaļas 2.punktā norādītajam, nekustamais īpašums nepieciešams jauna administratīvā kompleksa būvniecībai (tipveida Valsts ugunsdzēsības un glābšanas dienesta depo ēku projektu, kas būs par pamatu, lai uz projekta bāzes depo ēkas pēc nepieciešamības varētu tikt pielāgotas un izmantotas kā vienots iestāžu administratīvais centrs, papildinot projektu ar iekšlietu resorā esošo iestāžu un citu iestāžu  funkcijām nepieciešamajām telpām).

Publiskas personas mantas atsavināšanas likuma (turpmāk – Atsavināšanas likums) 42.panta otrā daļa noteic, ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi. Rīkojuma projekta 2.2.apakšpunkts paredz Iekšlietu ministrijai nekustamo īpašumu bez atlīdzības nodot Daugavpils valstspilsētas pašvaldībai, ja tas vairs netiek izmantots rīkojuma projekta 2.1.apakšpunktā minētās funkcijas īstenošanai.

Ņemot vērā minēto un to, ka uz nekustamā īpašuma tiek plānota jauna administratīvā kompleksa (depo ēkas) būvniecība, lūdzam anotācijas I sadaļas 2.punktu papildināt ar informāciju, vai ēka (būve) tiks reģistrēta nekustamā īpašuma sastāvā un kā tiktu izpildīts Atsavināšanas likumā noteiktais atpakaļnodošanas pienākums pašvaldībai gadījumā, ja nekustamais īpašums vairs nebūs nepieciešams rīkojuma projekta 2.1.apakšpunktā norādītās funkcijas īstenošanai.

2. Anotācijas III sadaļas 6. punktā minēts, ka 2022. gadā un turpmāk izdevumi plānoti nekustamā īpašuma nodokļa samaksai, provizoriski, 488 *euro* apmērā ik gadu. Vienlaikus anotācijas III sadaļas 1.1.apakšpunktā norādīti ieņēmumi valsts pamatbudžetā 488 *euro* apmērā 2022. un 2023. gadā. Norādām, ka nekustamā īpašuma nodokli ieskaita pašvaldību budžetā, līdz ar to attiecīgi precizējama anotācijas III sadaļa.

Vienlaikus izsakām šādu priekšlikumu.

Ņemot vērā, ka Ministru kabineta rīkojuma projekta izpildē ir iesaistīta pašvaldība, aicinām to saskaņot arī ar Latvijas Pašvaldību savienību.

|  |  |  |
| --- | --- | --- |
| Administrācijas vadītāja | (paraksts\*) | I.Braunfelde |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Dreiškena-Lāce, 67083859

rita.dreiskena-lace@fm.gov.lv

Apinīte, 67083934
gundega.apinite@fm.gov.lv

Ivulāne, 67095461
liga.ivulane@fm.gov.lv

Zandare, 67095472
lolita.zandare@fm.gov.lv